***** ΚΑΝΟΝΙΣΜΟΣ (ΕΟΚ) αριθ. 3454/84 ΤΗΣ ΕΠΙΤΡΟΠΗΣ της 5ης Δεκεμβρίου 1984 για όγδοη τροποποίηση του κανονισμού (ΕΟΚ) αριθ. 3035/79 περί καθορισμού των όρων υπαγωγής των καπνών flue-cured του τύπου Virginia, light air-cured του τύπου Burley, περιλαμβανομένων και των υβριδίων του Burley, light air-cured του τύπου Maryland και των καπνών fire-cured στη διάκριση 24.01 Α του Κοινού Δασμολογίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως τα άρθρα 3 και 4, Εκτιμώντας: ότι πρέπει να παραταθεί έως τις 31 Δεκεμβρίου 1985 η ισχύς των προβλεπόμενων διατάξεων, η οποία λήγει στις 31 Δεκεκμβρίου 1984, όσον αφορά τα καπνά που προέρχονται από χώρες ή περιοχές που υπάγονται στο σύστημα των γενικευμένων προτιμήσεων (SPG)· ότι, συνεπώς, πρέπει να τροποποιηθεί, κατ' αυτή την έννοια, ο κανονισμός (ΕΟΚ) αριθ. 3035/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3390/83 (4)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 8 παράγραφος 2 του κανονισμού (ΕΟΚ) αριθ. 3035/79, η ημερομηνία «31 Δεκεμβρίου 1984» αντικαθίσταται από την ημερομηνία «31 Δεκεμβρίου 1985». Άρθρο 2 Ο παρών κανονισμός αρχίζει να ισχύει την 1η Ιανουαρίου 1985. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Δεκεμβρίου 1984.

[Source: multi_eurlex | Tokens: 1530]